2fbe9d8351a218c535178b7b1ff4da57
### Hvad er en sweatshirt?


sweatshirt.dk
2020.40
Den oprindelige definition af en sweatshirt – nemlig ’en skjorte til at svede i’ – er ikke længere relevant. Nu om dage bruges sweatshirt til meget mere end blot sportslige aktiviteter, og de kan derfor defineres langt bredere.

Det er nok nemmest at forklare, hvilke bluser der hører under kategorien sweatshirt, ved at forklare hvad en sweatshirt *ikke* (eller sjældent) er.

En sweatshirt er som regel ikke lavet i strik – nogle striktrøjer bliver dog beskrevet som sweatshirtmodeller, der refererer til faconen på trøjen.

En sweatshirt kan normalt ikke åbnes, men skal trækkes over hovedet – ved lynlås eller gennemgående knapper vil den ofte blive kategoriseret som trøje, cardigan eller jakke i stedet.

En sweatshirt er ikke stramtsiddende – alt er dog relativt, og naturligvis bestemmer du selv, hvilken størrelse du vælger, men pasformen er sjældent lavet til at være 100% tætsiddende ved en sweatshirt.


2a6de2589a0cf8f6b105fc77775a567f
### Hvordan vaskes en sweatshirt?


sweatshirt.dk
2020.40
De fleste sweatshirts kan sagtens tåle maskinvask. Der anbefales dog sjældent en temperatur over 30 grader, ligesom tørretumbler ofte frarådes.

Du bør altid følge vaskeanvisningen på den enkelte sweatshirt uafhængigt af generelle anbefalinger. Nogle stoftyper eller sweatshirts med print har bedst af håndvask, da det forlænger levetiden.

Som med alt andet tøj skal du altid kun vaske dine sweatshirts sammen med lignende farver. Særligt første vask er vigtig, når det gælder om at undgå afsmitning af farve på andet tøj. Selvom mange sweatshirts er lavet af syntetiske materialer, som ikke afgiver farve, vil næsten enhver sweatshirt (eller andet stykke tøj) afgive farve ved første vask. Det er den såkaldte overskudsfarve.

På grund af stoftypen er det som regel ikke nødvendigt at stryge en sweatshirt.


c00016049aeca025e86f792b8706bd62
### Hvilke materialer laves der sweatshirts af?


sweatshirt.dk
2020.40
Bomuld, polyester, mesh og blandingstekstiler er gængse i rækken af materialer, som sweatshirts laves af.

Børnemodeller er ofte lavet af 100 % bomuld, mens sweatshirts til voksne hos mange mærker foretrækkes lavet af syntetiske materialer.

Fordelen ved bomuld er åndbarheden, mens syntetiske materialer udmærker sig ved at holde længere på farve og pasform.

Til de særligt varme modeller kan en sweatshirt indeholde eller bestå af fleece, som er et syntetisk produkt, der giver ekstra varme på kolde dage. Det naturlige alternativ til fleece er til børn ofte en særlig tætvævet bomuld med børstet kvalitet på indersiden for en ekstra varm funktion.

